Σενεγαλέζικες προεδρικές εκλογές 2024

Οι προεδρικές εκλογές διεξήχθησαν στη Σενεγάλη στις 24 Μαρτίου 2024. Ο εν ενεργεία πρόεδρος Μάκι Σαλ δεν είχε δικαίωμα να διεκδικήσει τρίτη θητεία λόγω των ορίων θητειών που προβλέπει το Σύνταγμα της Σενεγάλης.

Οι εκλογές είχαν αρχικά προγραμματιστεί για τις 25 Φεβρουαρίου, αλλά αναβλήθηκαν επ’ αόριστον με διάταγμα του Σαλ στις 3 Φεβρουαρίου, και στη συνέχεια μετατέθηκαν από την Εθνοσυνέλευση για τις 15 Δεκεμβρίου. Ωστόσο, στις 15 Φεβρουαρίου το Συνταγματικό Συμβούλιο της Σενεγάλης ακύρωσε την αναβολή και διέταξε να διεξαχθούν εκλογές το συντομότερο δυνατό, με την κυβέρνηση να ορίζει τελικά νέα ημερομηνία εκλογών για τις 24 Μαρτίου, έπειτα από έναν εθνικό διάλογο στα τέλη Φεβρουαρίου που κρίθηκε αντισυνταγματικός.

Ο Μπασιρού Ντιομαγιέ Φαγιέ, υποψήφιος στη θέση του Ουσμάν Σονκό, εξελέγη πρόεδρος με 54% των ψήφων, ενώ ο Αμαντού Μπα, υποψήφιος του κυβερνώντος συνασπισμού Ενωμένοι στην Ελπίδα (BBY), αναγνώρισε ειρηνικά την ήττα του. Η νίκη του Φαγιέ επιβεβαιώθηκε αργότερα από το Ανώτατο Δικαστήριο της Σενεγάλης. Ορκίστηκε πρόεδρος στις 2 Απριλίου.

Διεξαγωγή
Στις 23 Μαρτίου η αποστολή εκλογικής παρακολούθησης της Οικονομικής Κοινότητας Κρατών της Κεντρικής Αφρικής (CEMAC) κάλεσε για ένα «συμπεριληπτικό και χωρίς επεισόδια προεδρικό εκλογικό αποτέλεσμα».

Πεντακόσιοι παρατηρητές τοποθετήθηκαν σε εκλογικά τμήματα σε όλη τη χώρα και άλλοι 500 μετακινούνταν μεταξύ τμημάτων για να παρακολουθήσουν τη διαδικασία. Η αποστολή τους ήταν να διασφαλίσουν ότι η ψηφοφορία θα ξεκινούσε στην ώρα της, ότι οι υποψήφιοι θα ήταν παρόντες στην καταμέτρηση και να εποπτεύσουν για τυχόν παρεμβάσεις ή παρατυπίες. Μια συμμαχία σεναγαλέζικων οργανώσεων της κοινωνίας των πολιτών, γνωστή συλλογικά ως Cosce, συμμετείχε επίσης στην αποστολή παρακολούθησης.

Λίγο μετά το κλείσιμο της κάλπης, μια κυβερνητική αντιπροσωπεία που επισκεπτόταν το Σεν-Λουί δέχθηκε πέτρες μετά την είσοδό της σε κλειστό εκλογικό τμήμα.

Η Μαλίν Μπιόρκ, επικεφαλής ομάδας 100 παρατηρητών της Ευρωπαϊκής Ένωσης που επέβλεψαν 40 εκλογικά τμήματα σε όλη τη χώρα, δήλωσε ότι η ψηφοφορία «διεξήχθη σε ήρεμο περιβάλλον και ήταν καλά οργανωμένη».

Μια αποστολή παρατηρητών της ECOWAS που στάλθηκε στη χώρα ανέφερε ότι οι εκλογές διεξήχθησαν «ομαλά».

 Αποτελέσματα 
+Εθνικά αποτελέσματα...ΥποψήφιοιΚόμματαΠρώτος γύρος Ψήφοι % Μπασιρού Ντιομαγιέ ΦαγιέPASTEF 54,28 Αμαντού ΜπαAPR-Yaakaar 35,79 Αλιού Μαμαντού ΝτιάPUR2,80Χαλιφά Σαλ1,56Ιντρίσα ΣεκRewmi0,90Τιερνό Αλασάν Σαλ0,58Μπουμπακάρ Καμαρά 0,52 Αλί Νγκουίγ ΝτιαγιέΑνεξάρτητος0,47Πάπα Τζιμπρίλ Φαλ0,41Σερίν ΜπουπΑνεξάρτητος0,36 Νταουντά ΝτιαγιέΑνεξάρτητος0,35Ντετιέ Φαλ0,35 Άντα Μπαμπακάρ Νγκομ0,34Σέιχ Τιντιάν ΝτιεγιέΕμφανίστηκε στα ψηφοδέλτια παρά την απόσυρση της υποψηφιότητάς του.Ανεξάρτητος 0,34Ελ Χατζί Μαμαντού ΝτιαόΑνεξάρτητος0,33Μαμαντού Λαμίν Ντιαλό Mouvement Tekki0,22 Μαχαμέντ μπουν Αμπνταλά ΝτιόνΑνεξάρτητοςΑποστάτης της Συμμαχίας για τη Δημοκρατία.0,19Μαλίκ Γκακού0,14Χαμπίμπ ΣιΑνεξάρτητος0,07 Έγκυρα ψηφοδέλτια  99,24 Λευκά και άκυρα  0,76 Σύνολο  100 Αποχή  38,70 Εγγεγραμμένοι / συμμετοχή  61,30

 Παραπομπές 

2024
Σενεγαλη